CELEX: 32008D0662
Language: lv
Date: 2008-08-01 00:00:00
Title: 2008/662/EK: Komisijas Lēmums ( 2008. gada 1. augusts ), ar ko groza Lēmumu 2007/27/EK attiecībā uz tā piemērošanas laika pagarināšanu (izziņots ar dokumenta numuru K(2008) 3995) (Dokuments attiecas uz EEZ)

12.8.2008   
            
            
               LV
            
            
               Eiropas Savienības Oficiālais Vēstnesis
            
            
               L 215/9
            
         
      KOMISIJAS LĒMUMS
   
   (2008. gada 1. augusts),
   ar ko groza Lēmumu 2007/27/EK attiecībā uz tā piemērošanas laika pagarināšanu
   (izziņots ar dokumenta numuru K(2008) 3995)
   (Dokuments attiecas uz EEZ)
   (2008/662/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Bulgārijas un Rumānijas Pievienošanās līgumu,
   ņemot vērā Bulgārijas un Rumānijas Pievienošanās aktu un jo īpaši tā 42. pantu,
   tā kā:
   
               (1)
            
            
               Komisijas 2006. gada 22. decembra Lēmumā 2007/27/EK, ar ko pieņem dažus pārejas posma pasākumus attiecībā uz svaigpiena piegādēm pārstrādes uzņēmumiem un šā svaigpiena pārstrādi Rumānijā, ņemot vērā Eiropas Parlamenta un Padomes Regulas (EK) Nr. 852/2004 un Regulas (EK) Nr. 853/2004 prasības (1), ir noteikti to Rumānijas piena pārstrādes uzņēmumu saraksti, kas atbilst Regulas (EK) Nr. 852/2004 strukturālajām prasībām (prasībām atbilstoši uzņēmumi) un kuriem atļauts saņemt un pārstrādāt svaigpienu, kas neatbilst Regulas (EK) Nr. 853/2004 prasībām (prasībām neatbilstošs piens). Minētais lēmums 2008. gada 30. jūnijā zaudē spēku.
            
         
               (2)
            
            
               Rumānijā ir palielinājusies tāda svaigpiena proporcija, kas atbilst Regulā (EK) Nr. 853/2004 noteiktajām higiēnas prasībām un kuru piegādā prasībām atbilstošiem uzņēmumiem. Tomēr daļa no Rumānijā savāktā govs svaigpiena vēl joprojām ir prasībām neatbilstošs piens. Tādēļ ir jāpagarina Lēmuma 2007/27/EK spēkā esamības termiņš.
            
         
               (3)
            
            
               Tādēļ attiecīgi jāgroza Lēmums 2007/27/EK.
            
         
               (4)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2007/27/EK 7. panta otrajā daļā datumu “2008. gada 30. jūnijam” aizstāj ar datumu “2009. gada 31. decembrim”.
   2. pants
   Šis lēmums ir adresēts dalībvalstīm.
   
      Briselē, 2008. gada 1. augustā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 8, 13.1.2007., 45. lpp. Lēmumā jaunākie grozījumi izdarīti ar Lēmumu 2008/452/EK (OV L 158, 18.6.2008., 58. lpp.).